دونیا یئنی بیر توپلو/جمعی یوخ اولوشلا قارشی قارشییا.
بیلیم اینسان‌لاری‌نین ائتدیگی سون چالیشما جانلی تورلرینین یوخ اولماسین‌داکی ان بؤیوک فاکتورون اینسان اولدوغونو اورتایا قویدو.
بیر بیلیم درگیسینده یاییملانان آراشدیرما اوچون ممه‌لی‌لردن قوش‌لارا تام 27 مین 600 اونورغا‌لی حیوان آراشدیریلدی.
چالیشما، آراش‌دیریلان نؤوع‌لرین تخمینا یوزده 30ونون سایی ایتکی‌سینه اوغرادیغینی گؤستردی.
متخصص‌لر، "یوخ اولوش چوخ سرعت‌لی بیر شکیلده گرچکلشیر. اؤنوموزدکی 100 و یا 150 ایل ایچینده نؤوع‌لرین بؤیوک بیر بؤلومونو ایتیرمه تهلوکه‌سیله قارشی قارشییاییق" دئییر.
آراشدیرماچی‌لارا گؤره نؤو‌علرین یوخ اولماسین‌داکی ان بؤیوک فاکتور اینسان‌لار.
بیلیم اینسان‌لاری "بوتون جان‌لی نؤو‌علری دونیادا حیاتی دستکله‌ین معادله‌نین بیر پارچاسی. اینسان‌لار دونیادا حیاتا ایمکان تامین ائدن مکانیزمی یوخ‌دور ائدیر" گؤروشونده.
اینسان جمعیتین‌دکی آشیری آرتیش و یوکسک مصرف، بیر چوخ جان‌لی نؤوعونون و بونا باغلی اولا‌راق اینسانلیغین سونونو گتیره‌بیلر.
بیلیم اینسان‌لاری تدبیر آلینمادیغی تقدیرده عصرین سونونا قدر نؤوع‌لرین یوزده 70نین یوخ اولابیله‌جیی سؤیله‌ییر.
